b'\n_START_ARTICLE_\nValtellina\n_START_PARAGRAPH_\nValtellina (nem\xc5\xa1ko Veltlin) je dolina v severnoitalijanski de\xc5\xbeeli Lombardiji (provinca Sondrio), in meji na \xc5\xa1vicarski kanton Graub\xc3\xbcnden.\n_START_SECTION_\nGeografija\n_START_PARAGRAPH_\nDolina se razteza od Bormijske kotline na severovzhodu do izliva reke Adde v Comsko jezero na jugozahodu. Sestavljena je iz dveh med seboj razli\xc4\x8dnih delov. Zgornja dolina je ozka, strma in v glavnem poteka v smeri jug - jugozahod. Meja med zgornjo in spodnjo dolino, ki je \xc5\xa1iroka, skoraj brez naklona in poteka proti zahodu, je pribli\xc5\xbeno pri kraju Tirano._NEWLINE_Spodnja dolina je del velikega zemeljskega preloma (perijadranski prelom), ki lo\xc4\x8di centralne Vzhodne Alpe od Ju\xc5\xbenih Alp._NEWLINE_Zgornja dolina je preko prelaza Stelvio v Ortlerskih Alpah povezana z ju\xc5\xbenotirolsko dolino Venosta. Preko prelaza Giogo di Sta. Maria je povezana s \xc5\xa1vicarsko dolino M\xc3\xbcstair. Kraj Livigno le\xc5\xbei v tako imenovani Zona franci, politi\xc4\x8dno pa pripada dolini, \xc4\x8deprav ga lo\xc4\x8di od nje preval Passo di Foscagno. Spodnja dolina je na vzhodu preko prelaza Passo d. Aprica povezana z dolino Camonica, na severu preko prelaza Bernina, ki le\xc5\xbei \xc5\xbee v \xc5\xa0vici, z dolino Zgornji Engadin, na severozahodu pa je s stransko dolino preko prelaza Muretto povezana s \xc5\xa1vicarsko dolino Bregaglia._NEWLINE_Poleg glavnega kraja Sondria se v dolini reke Adde in njenih stranskih dolin nahajajo \xc5\xa1e Aprica, Bormio, Chiavenna, Morbegno in Tireno.'